Rytis Martikonis

Rytis Martikonis (g. 1967 m. vasario 8 d. Kaune) – lietuvių diplomatas, nepaprastasis ir įgaliotasis ambasadorius, Europos Komisijos pareigūnas.

 Biografija 

1993 m. Vilniaus universiteto Teisės fakultete baigė teisę. Specializacija – Konstitucinė ir tarptautinė teisė.

1992–1995 m. dirbo Užsienio reikalų ministerijos Europos integracijos bei Vakarų Europos šalių ir Daugiašalių santykių skyriuose. 1993–1995 m. buvo laisvosios prekybos su ES šalimis derybų delegacijos narys.

1995–1999 m. – Lietuvos misijos prie Europos Bendrijų patarėjas Briuselyje, 1999–2000 m. – derybų delegacijos dėl narystės ES atsakingas sekretorius.

1999–2001 m. – LR URM Europos integracijos departamento direktorius, 2001–2004 m. – Užsienio reikalų ministerijos sekretorius, derybų delegacijos dėl narystės ES vadovo pavaduotojas, Vyriausybės atstovas konvente dėl ES ateities.

2004–2010 m. – Lietuvos nuolatinis atstovas prie Europos Sąjungos.

2010 m. spalio 4 d. paskirtas Ministro pirmininko A.Kubiliaus patarėju užsienio politikos klausimais.A. Kubiliui užsienio politikos klausimais patarinės R. Martikonis (www.delfi.lt) Vėliau – Europos Komisijos Vidaus rinkos ir paslaugų padalinio generalinio direktoriaus pavaduotojas,
atsakingas už vidaus rinkos, viešųjų pirkimų, žiniomis grįstos visuomenės ir paslaugų direktoratus.Buvęs Lietuvos ambasadorius ES, premjero patarėjas R.Martikonis gavo aukštą postą Europos Komisijoje (BNS ir lrytas.lt inf., 2010-12-21 19:08)

Nuo 2011 m. vasario 16 d. – EK vertimų raštu direktorato generalinis direktorius.Director-General Rytis Martikonis (ec.europa inf.)

 Apdovanojimai 
 Ordino „Už nuopelnus Lietuvai“ Komandoro kryžius (2003 m.);
 Ordre National du Mérite – Commandeur de L‘Ordre national du Mérite (Prancūzija);
 Orden de Isabel la Católica (Ispanija)Rytis Martikonis. Kas yra Kas Lietuvoje. Auksinis Tūkstantmečio leidimas. Neolitas, 2009.;
 LR užsienio reikalų ministerijos medalis „Už nuopelnus Lietuvos Respublikos diplomatinėje tarnyboje“

 Šaltiniai 

Kategorija:Lietuvos užsienio reikalų viceministrai
Kategorija:Lietuvos ambasadoriai prie Europos Sąjungos
Kategorija:ES institucijų tarnautojai